**Nr.** **19612/07.05.2025**

 **REFERAT DE APROBARE**

 **la Proiectul de hotărâre pentru modificarea Hotărârii Consiliului Județean Cluj nr. 270/2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj**

|  |
| --- |
| **Secțiunea 1** - **Motivul adoptării actului administrativ:**  |
| **1. Descrierea situației actuale:**  |
| * 1. **Cerinţe care reclamă necesitatea actului administrativ:**
 |
| Prin Hotărârea Consiliului Județean Cluj nr. 200/31.10.2022 s-a aprobat inițierea formalităților necesare pentru acceptarea ofertei de donație a unor bunuri mobile cu destinația de autospeciale utilizate ca tehnică de intervenție, aparținând Asociației de Dezvoltare Intercomunitară ,,Transilvania de Nord” și efectuarea unui raport de evaluare pentru stabilirea valorii de piață a acestora. În urma efectuării raportului de evaluare a fost stabilită valoarea de piață de bunurilor la suma totală de 6.814.149 lei, acestea fiind incluse în domeniul privat al Județului Cluj. Prin art. 5 din aceeași hotărâre, s-a aprobat darea în folosință gratuită a bunurilor mobile către Inspectoratul pentru Situații de Urgență ,,Avram Iancu” al Județului Cluj, ulterior intrării acestora în patrimoniul privat al Județului Cluj. La data de 23.09.2024 a fost încheiat Contractul de donație dintre Asociația de Dezvoltare Intercomunitară ,,Transilvania de Nord” și Județul Cluj, contract care a fost autentificat prin Încheierea nr. 1764/23.09.2024 de către notar public Tofeni Alina – Teodora.Art. 173 din O.U.G. nr. 57/2019 privind Codul administrativ, cu modificările și completările ulterioare stabilește principalele atribuții ale consiliului județean astfel: *,,(1) Consiliul judeţean îndeplineşte următoarele categorii principale de atribuţii:**.....**c) atribuţii privind administrarea domeniului public şi privat al judeţului;**....*(*4) În exercitarea atribuţiilor prevăzute la alin. (1) lit. c), consiliul judeţean:**a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a judeţului, după caz, precum şi a serviciilor publice de interes judeţean, în condiţiile prezentului cod;*De asemenea, art. 297 din același act normativ prevede că:,,*(1) Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv:**a) darea în administrare;**b) concesionarea;**c) închirierea;**d) darea în folosinţă gratuită.*Darea în folosință gratuită a bunurilor proprietate publică este reglementată de dispozițiile art. 349-352 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.În ceea ce privește exercitarea dreptului de proprietate privată a statului sau a unităților administrativ-teritoriale, art. 362 alin. (2) din O.U.G. nr. 57/2019 prevede că: *,,(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, instituţiilor publice, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.*Inspectoratul pentru Situații de Urgență ,,Avram Iancu” al Județului Cluj a solicitat, prin adresa nr. 3814301/27.09.2022, înregistrată la Consiliul Județean Cluj sub nr. 38852/27.09.2022, transferul în patrimoniul ISU Cluj a tehnicii de intervenție achiziționată prin Programul Operațional Regional, Regiunea N-V. Prin Hotărârea Consiliului Județean Cluj nr. 270/19.12.2024 s-a aprobat încheierea unui contract de comodat între U.A.T. Județul Cluj și Inspectoratul pentru Situații de Urgență ,,Avram Iancu” al Județului Cluj având ca obiect 12 autospeciale și o remorcă PADIS, identificate în anexa nr. 1 a hotărârii.Prin adresa nr. 2223568/12.02.2025, înregistrată la Consiliul Județean Cluj sub nr. 6172/12.02.2025, Inspectoratul pentru Situații de Urgență ,,Avram Iancu” al Județului Cluj a solicitat, actualizarea Hotărârii Consiliului Județean Cluj nr. 270/19.12.2024 și încheierea contractului de comodat doar pentru 10 autospeciale (plus o remorcă Punct Mobil Avansat), așa cum a cerut inițial Asociației de Dezvoltare Intercomunitară Transilvania, în anul 2021 .În acest context se impune modificarea Hotărârii Consiliului Județean Cluj nr. 270/19.12.2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj, în sensul că se vor elimina autospecialele identificate la pozițiile l) și m) din anexa nr. 1 și se va înlocui anexa nr. 1, cu o altă anexă care va cuprinde numai autospecialele identificate la pozițiile a) – k). Totodată se va modifica art. 2. (1) al hotărârii cu privire la valoarea de inventar a bunurilor cuprinse în noua anexă, în sensul diminuării acesteia în mod corespunzător cu valoarea bunurilor eliminate. Valoarea de inventar a celor 10 autospeciale la care se adaugă remorca PADIS este de 6.809.549 lei conform Notei de recepție nr. 77/23.08.2024 întocmită de comisia de recepție din cadrul Direcției Buget Finanțe Resurse Umane.  |
| * 1. **Cerinţe care reclamă oportunitatea actului administrativ:**
 |
| Ca urmare a solicitării Inspectoratului pentru Situații de Urgență ,,Avram Iancu” al Județului Cluj cuprinsă în adresa nr. 2223568/12.02.2025, înregistrată la Consiliul Județean Cluj sub nr. 6172/12.02.2025, se impune modificarea Hotărârii Consiliului Județean Cluj nr. 270/19.12.2024.  |
| 1. **Schimbări preconizate:**
 |
| Prin adoptarea hotărârii se vor exclude o parte din autospecialele care au constituit obiectul Hotărârii Consiliului Județean Cluj nr. 270/19.12.2024 ( a se vedea anexa nr. 1 a hotărârii), respectiv autovehiculele AUTOUTILITARA N1 VOLKSWAGEN – serie șasiu WV1ZZZ7HZCH034157 și AUTOUTILITARĂ N1 VOLKSWAGEN – serie șasiu WV1ZZZ7HZCH030934, contractul de comodat urmând a se încheia doar cu privire la autospecialele identificate la poz. a) - k) din anexa nr. 1 a hotărârii, pentru o perioadă de 10 ani și cu respectarea dispozițiilor legale cuprinse în O.U.G. nr. 57/2019 privind Codul administrativ, cu modificările și completările ulterioare, referitoare la darea în folosință gratuită. |
| **Secțiunea a 2-a - Impactul socio-economic:**  |
| Nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:**  |
| Nu este cazul |
| **Secțiunea a 4-a – Activități de informare publică și consultare privind elaborarea și implementarea actului administrativ:**  |
| Nu este cazul.  |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:**  |
| Prin proiectul de hotărâre se propune modificarea Hotărârii Consiliului Județean Cluj nr. 270/19.12.2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj.În baza hotărârii se va încheia un contract de comodat pentru o perioadă de 10 ani, având ca obiect constituirea unui drept de folosință gratuită în favoarea Inspectoratului pentru Situații de Urgență ,,Avram Iancu” al Județului Cluj, pentru un număr de 10 autospeciale și remorca PADIS.Măsurile de implementare în temeiul hotărârii în cauză vizează și încheierea unui proces – verbal de predare-preluare privind bunurile mobile aflate în folosința gratuită a ISU Cluj, în termen de 5 zile de la data semnării contractului de comodat. |
| **Secțiunea a 6-a – Anexe la referatul de aprobare:** |
| * Adresa Inspectoratului pentru Situații de Urgență ,,Avram Iancu” al Județului Cluj nr. 2223568/12.02.2025 înregistrată la Consiliul Județean Cluj sub nr. 6172/12.02.2025.
 |

**INIȚIATOR,**

**PREȘEDINTE**

Alin Tișe

 **P R O I E C T DE H O T Ă R Â R E**

**pentru modificarea Hotărârii Consiliului Județean Cluj nr. 270/2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din …. ...... pentru modificarea Hotărârii Consiliului Județean Cluj nr. 270 din 19.12.2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 19612/07.05.2025, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20028/08.05.2025şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

Ţinând cont de:

* Adresa Inspectoratului pentru Situații de Urgență ,,Avram Iancu” al Județului Cluj nr. 2223568/12.02.2025 înregistrată la Consiliul Județean Cluj sub nr. 6172/12.02.2025,

Luând în considerare prevederile:

* art. 2 și art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare
* art. 123 – 140, ale art. 142 -153, ale art. 215-216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată

În conformitate cu prevederile:

* art.173 alin. (1) lit. c) și d) și alin. (4) lit. a), ale art. 297 alin. (1) lit. d), ale art. 349-352 și ale art. 362 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 874-875 și art. 2146 – 2157 din Legea nr. 287/2009 privind Codul Civil, cu modificările și completările ulterioare.

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 270 din 19.12.2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj se modifică după cum urmează:

1. **Art. 2. (1)** se modifică și va avea următorul cuprins:

”**Art. 2. (1)** Valoarea deinventar a bunurilor mobile cuprinse în anexa nr. 1 la prezenta hotărâre este de 6.809.549 lei, destinația acestora fiind de autospeciale utilizate ca tehnică de intervenție.”

1. **Anexa nr. 1** - ,,Elemente de identificare a autospecialelor care fac obiectul contractului de comodat dintre U.A.T. Județul Cluj și Inspectoratul pentru Situații de Urgență ,,Avram Iancu” al Județului Cluj” se modifică și se înlocuiește cu **anexa** care face parte integrantă din prezenta hotărâre.

**Art. II** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice, Inspectoratului pentru Situații de Urgență ,,Avram Iancu” al Județului Cluj, precum și Prefectului Județului Cluj și se aduce la cunoștință publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

 **PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2025**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Nr. 20028/08.05.2025**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | pentru modificarea Hotărârii Consiliului Județean Cluj nr. 270/2024 privind încheierea unui contract de comodat între Județul Cluj și Inspectoratul pentru Situații de Urgență ,,Avram Iancu” al Județului Cluj  |
| **Compartiment de resort:** | Direcția Juridică |
| **Secțiunea 1 – Documentare și analiză:**  |
| Prin Hotărârea Consiliului Județean Cluj nr. 270/2024 s-a aprobat încheierea unui contract de comodat între U.A.T. Județul Cluj și Inspectoratul pentru Situații de Urgență ,,Avram Iancu” al Județului Cluj având ca obiect 12 autospeciale și o remorcă PADIS, identificate în anexa nr. 1 a hotărârii.Prin adresa nr. 2223568/12.02.2025, înregistrată la Consiliul Județean Cluj sub nr. 6172/12.02.2025, Inspectoratul pentru Situații de Urgență ,,Avram Iancu” al Județului Cluj a solicitat, încheierea contractului de comodat doar pentru 10 autospeciale plus o remorcă Punct Mobil Avansat. În acest context este necesară modificarea Hotărârii Consiliului Județean Cluj nr. 270/2024, în sensul excluderii unor autospeciale care au constituit obiectul acestei hotărâri, respectiv autovehiculele AUTOUTILITARA N1 VOLKSWAGEN – serie șasiu WV1ZZZ7HZCH034157 și AUTOUTILITARĂ N1 VOLKSWAGEN – serie șasiu WV1ZZZ7HZCH030934. |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:**  |
| Principalele acte normative aplicabile proiectului de hotărâre sunt:Art. 173 din O.U.G. nr. 57/2019 privind Codul administrativ, cu modificările și completările ulterioare stabilește principalele atribuții ale consiliului județean astfel: *,,(1) Consiliul judeţean îndeplineşte următoarele categorii principale de atribuţii:**.....**c) atribuţii privind administrarea domeniului public şi privat al judeţului;**....*(*4) În exercitarea atribuţiilor prevăzute la alin. (1) lit. c), consiliul judeţean:**a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a judeţului, după caz, precum şi a serviciilor publice de interes judeţean, în condiţiile prezentului cod;*De asemenea, art. 297 din același act normativ prevede că:  ,,*(1) Autorităţile prevăzute la art. 287 decid, în condiţiile legii, cu privire la modalităţile de exercitare a dreptului de proprietate publică, respectiv:**a) darea în administrare;**b) concesionarea;**c) închirierea;**d) darea în folosinţă gratuită.*Darea în folosință gratuită a bunurilor proprietate publică este reglementată de dispozițiile art. 349-352 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, Potrivit art. 349 din O.U.G. nr. 57/2019 cu modificările și completările ulterioare : *,,Hotărârea Guvernului sau a consiliului judeţean, respectiv a Consiliului General al Municipiului București sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele:**a) datele de identificare a bunului şi valoarea de inventar a acestuia;**b) în cazul bunurilor cu regim special, indicarea reglementărilor legale specifice privind paza şi protecţia;**c) destinaţia bunului;**d) durata pentru care se acordă folosinţa gratuită;**e) termenul la care se va realiza predarea-primirea materială a bunului;**f) obligaţiile instituţiei publice sau instituției de utilitate publică beneficiară;**g) entitatea care suportă cheltuielile de întreţinere a bunului, potrivit destinaţiei sale;**h) modalităţi de angajare a răspunderii şi sancţiuni.”*Prin art. 350 alin. (2) din același act normativ sunt stabilite principalele obligații ale beneficiarului, respectiv :*,,(2) Titularul dreptului de folosință gratuită are următoarele obligații:**a) să folosească bunul potrivit destinației în vederea căreia i-a fost acordată folosința gratuită;**b) să prezinte, anual, autorităților prevăzute la art. 287, rapoarte privind activitatea de utilitate publică desfășurată, gradul de implementare la nivelul colectivității, precum și prognoze și strategii pentru perioada următoare;**c) să permită accesul autorităților prevăzute la art. 287 pentru efectuarea controlului asupra bunurilor;**d) să nu modifice bunul, în parte ori în integralitatea lui,**e) la încetarea folosinței gratuite, să restituie bunul în starea în care l-a primit, în afară de ceea ce a pierit sau s-a deteriorat din cauza vechimii, și liber de orice sarcini. ”*În ceea ce privește exercitarea dreptului de proprietate privată a statului sau a unităților administrativ-teritoriale, art. 362 alin. (2) din O.U.G. nr. 57/2019 cu modificările și completările ulterioare prevede că : *,,(2) Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, instituţiilor publice, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice.**(3) Dispoziţiile privind darea în administrare, concesionarea, închirierea şi darea în folosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător.”* Sunt incidente proiectului de hotărâre și art. 2 și art. 3 alin. (2), ale art. 58 alin. (1) și (3), ale art. 59 și ale art. 61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare. |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului județului pe termen scurt (pe anul curent)/lung, impactul asupra mediului concurențial și domeniului ajutoarelor de stat, impactul asupra sarcinilor administrative, impactul asupra mediului):***  |
| Hotărârea nu produce efecte financiare asupra bugetului Județului Cluj, asupra mediului concurențial și domeniului ajutoarelor de stat sau asupra mediului. În urma adoptării acestei hotărâri, se va încheia un contract de comodat între U.A.T. Județul Cluj și Inspectoratul pentru Situații de Urgență ,,Avram Iancu” al Județului Cluj”, având ca obiect bunurile mobile identificate în anexa hotărârii, precum și un proces verbal prin care se va consemna că bunurile mobile sunt date în folosința gratuită a Inspectoratului pentru Situații de Urgență ,,Avram Iancu” al Județului Cluj. |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele specificate la Secțiunea a 2-a” |
|  | **Prenume și nume** | **Data** | **Semnătura** |
| Avizat: Director executiv | Ștefan Iliescu |  |  |
| Verificat: Șef serviciu | Dan V. Pop  |  |  |
| Elaborat: Consilier juridic | Groza Raluca |  |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
|  Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Juridică | 15.05.2025 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/ semnătură |
| Ilinca Cristina |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |